pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.)  ครั้งที่ 3/2561
วันพุธที่ 18 เมษายน 2561
รองนรม. พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.)  ครั้งที่ 3/2561
ที่ประชุม กกท. มีมติอนุมัติในหลักการให้การกีฬาแห่งประเทศไทยเป็นผู้ดําเนินการนําเงินค่าที่พักที่ได้รับจากสมัชชาสหพันธ์นานาชาติ
ไปเป็นค่าใช้จ่าย (ค่าที่พัก) ในการจัดประชุม Sport Accord Convention 2018
วันนี้ (18 เมษายน 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 3/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบการทบทวนแผนการดําเนินงานของการกีฬาแห่งประเทศไทย ประจําปีงบประมาณ 2561 โดยให้มีการนําระบบการบริหารจัดการเพื่อสร้างมูลค่าเชิงเศรษฐศาสตร์ซึ่งส่งผลให้การกํากับดูแล เพื่อติตามผลการดําเนินงานเป็นไปอย่างมีประสิทธิภาพตามที่กําหนดไว้
พร้อมกันนี้ ที่ประชุมได้พิจารณาและมีมติเห็นชอบประกาศกําหนดชนิดกีฬาที่สามารถขอจดทะเบียนจัดตั้งสมาคมกีฬา เพิ่มเติม ได้แก่ กีฬาปาเป้า (ดาร์ท : Darts) เป็นเกมปาลูกดอกให้เข้าเป้าที่แขวนยึดไว้กับผนัง ถึงแม้ว่าในอดีตเป้าปาลูกดอกจะมีการเปลี่ยนแปลง แต่ในปัจจุบันเกมปาเป้ามีมาตรฐานในการเล่นเกม โดยมีเป้าที่ออกแบบมาเป็นการเฉพาะและมีกฎกติกาในการเล่น อีกทั้งยังมีการจัดกิจกรรมแข่งขันระดับอาชีพอีกด้วย ซึ่งเคยจัดแข่งขันกีฬาดังกล่าวทั้งในประเทศไทยและต่างประเทศมาแล้ว
นอกจากนี้ ที่ประชุมได้พิจารณาและอนุมัติในหลักการให้การกีฬาแห่งประเทศไทย เป็นผู้ดําเนินการนําเงินค่าที่พักที่ได้รับจาก Sport Accord (สมัชชาสหพันธ์กีฬานานาชาติ) ไปเป็นค่าใช้จ่าย (ค่าที่พัก) ในการจัดประชุม Sport Accord Convention 2018 ซึ่งจัดขึ้นระหว่างวันที่ 15-20 เมษายน 2561 ที่โรงแรมเซ็นทาราแกรนด์ แอท เซ็นทรัลเวิลด์ กรุงเทพฯ พร้อมรายละเอียดอื่น ๆ ที่เกี่ยวข้อง ทั้งนี้ เพื่อให้การจัดประชุมดังกล่าว ซึ่งประกอบไปด้วยผู้เข้าร่วมประชุมกว่า 1,900 คน จากองค์กรกีฬาระหว่างประเทศทั่วโลก จํานวน 65 ประเทศ เพื่อเสริมสร้างความสัมพันธ์อันดีขององค์กรกีฬาฯ ให้เป็นไปตามวัตถุประสงค์และเป้าหมายที่กําหนดไว้ต่อไป
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาล เป็นประธานและมอบถ้วยรางวัลในการแข่งขันกีฬานักเรียน นักศึกษาเขตพัฒนาพิเศษเฉพาะกิจจังหวัดชายแดนใต้ MOE CUP ครั้งที่ ๒
วันศุกร์ที่ 15 กุมภาพันธ์ 2562
พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาล เป็นประธานและมอบถ้วยรางวัลในการแข่งขันกีฬานักเรียน นักศึกษาเขตพัฒนาพิเศษเฉพาะกิจจังหวัดชายแดนใต้ MOE CUP ครั้งที่ ๒
เผยประสบความสําเร็จสูง หวังเยาวชนรู้รัก สามัคคี มีน้ําใจนักกีฬา พร้อมสานฝันแข่งขันในระดับสูงขึ้น ๘-๑๐ มี.ค. จ.สงขลา
พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาล เป็นประธานและมอบถ้วยรางวัลในการแข่งขันกีฬานักเรียน นักศึกษาเขตพัฒนาพิเศษเฉพาะกิจจังหวัดชายแดนใต้ MOE CUP ครั้งที่ ๒ เผยประสบความสําเร็จสูง หวังเยาวชนรู้รัก สามัคคี มีน้ําใจนักกีฬา พร้อมสานฝันแข่งขันในระดับสูงขึ้น ๘-๑๐ มี.ค. จ.สงขลา
เมื่อวันที่ ๑๔ กุมภาพันธ์ ๒๕๖๒ ที่สนามกีฬาองค์การบริหารส่วนจังหวัดปัตตานี พลเอกสุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ เป็นประธานในการมอบถ้วยรางวัลในโครงการแข่งขันกีฬานักเรียน นักศึกษาเขตพัฒนาพิเศษเฉพาะกิจจังหวัดชายแดนใต้ MOU CUP ครั้งที่ ๒ ประจําปีการศึกษา ๒๕๖๑
โดยมีนักเรียน นักศึกษาจากโรงเรียนในพื้นที่จังหวัดปัตตานี จังหวัดยะลา จังหวัดนราธิวาส จังหวัดสตูล และ ๔ อําเภอในจังหวัดสงขลา โดยมีการแข่งขันกีฬาหลายชนิดกีฬา ทั้งวอลเลย์บอล ฟุตซอล และฟุตบอล ทั้งประเภทชายและหญิง เพื่อส่งเสริมให้นัดเรียนนักศึกษาได้มีการพัฒนาทักษะกีฬา เสริมสร้างประสบการณ์ในการแข่งขันกีฬา ใช้เวลาว่างให้เป็นประโยชน์และเพื่อสร้างความรัก ความสามัคคีให้แก่เยาวชน นอกจากนี้ยังเพื่อนักเรียน นักศึกษาได้รับการพัฒนาตนเองไปสู่การแข่งขันในระดับที่สูงขึ้นในอนาคต
นอกจากนี้โรงเรียนที่ชนะเลิศการแข่งขันฟุตบอล ได้รับถ้วยรางวัลและเงินรางวัล ๑๐๐,๐๐๐ บาท จากหัวหน้าผู้แทนพิเศษของรัฐบาลคือ โรงเรียนสุไหงปาดี จังหวัดนราธิวาส นอกจากนี้ยังมีรางวัลนักเตะยอดเยี่ยม นักเตะยอดเยี่ยม อีกด้วย
การจัดการแข่งขันในครั้งนี้ถือว่าประสบความสําเร็จอย่างยอดเยี่ยม โดยดําเนินการเป็นครั้งที่ ๒ ที่เป็นนโยบายของรัฐบาลมอบให้กระทรวงศึกษาปฏิบัติโดยการนําการกีฬาเช้าสู่การศึกษา ในหลากหลายรูปแบบทั้งการส่งเสริมให้เล่นกีฬาทั้งในโรงเรียนและชุมชน การจัดโครงการให้นักเรียนเข้าสู่โครงการ อย่างโครงการสานฝันเพื่อการกีฬาสู่ระบบการศึกษาจังหวัดชายแดนภาคใต้ ทั้งนี้จะมีการแข่งขันให้ได้แสดงออกถึงความสามารถ ความรู้รักสามัคคีร่วมกัน รู้แพ้ รู้ชนะ รู้อภัย มีคุณภาพและเป็นคนที่มีคุณภาพในอนาคตข้างหน้าแก่สังคม พลเอกสุรเชษฐ์กล่าว
ทั้งนี้การแข่งขันฟุตบอลในรุ่น 18 ปีจะมีการจัดการแข่งขันในระดับที่สูงขึ้น สมาคมสานฝันการกีฬาสู่ระบบการศึกษาจังหวัดชายแดนใต้ ร่วมกับกระทรวงศึกษาธิการจัดแข่งขันฟุตบอลที่สนาม ติณณสูลานนท์ จังหวัดสงขลา เพื่อชิงถ้วยรางวัลนายกรัฐมนตรี ในวันที่ ๘ มีนาคมเป็นการแข่งขันรอบตัดเชือก และในวันที่ ๑๐ มีนาคมจะเป็นรอบชิงชนะเลิศ โดยจะมีการแข่งขันนัดพิเศษจากทีมหมูป่า อะคาเดมี่ จ.เชียงราย กับโรงเรียนมหาวชิราวุธ รุ่น 15 ปี ถือว่าเป็นการแข่งขันที่เป็นประโยชน์ต่อสังคมต่อการศึกษา ขอเชิญชมและขอให้ทุกคนให้การสนับสนุนในกิจกรรมดังกล่าวด้วย
รัฐบาลไทย-ข่าวทำเนียบรัฐบาล-เร่งเดินหน้าจ้างงานคนพิการในหน่วยงานรัฐ
วันพฤหัสบดีที่ 23 สิงหาคม 2561
เร่งเดินหน้าจ้างงานคนพิการในหน่วยงานรัฐ
ให้ครบอัตราส่วนตามที่กฎหมายกําหนด คือ ต้องจ้างงานคนพิการ 1 คนต่อจํานวนบุคลากรของหน่วยงาน 100 คน เพื่อให้คนพิการมีอาชีพ สร้างรายได้ และพัฒนาศักยภาพของตนเองได้อย่างเต็มที่
เร่งเดินหน้าจ้างงานคนพิการในหน่วยงานรัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมและพัฒนาคุณภาพชีวิตคนพิการ โดยเร่งรัดให้หน่วยงานของรัฐจ้างงานคนพิการให้ครบอัตราส่วนตามที่กฎหมายกําหนด คือ ต้องจ้างงานคนพิการ 1 คนต่อจํานวนบุคลากรของหน่วยงาน 100 คน เพื่อให้คนพิการมีอาชีพ สร้างรายได้ และพัฒนาศักยภาพของตนเองได้อย่างเต็มที่ โดยในปีนี้หน่วยงานของรัฐมีจํานวนบุคลากรรวมทั้งหมด 1.25 ล้านคน จะต้องจ้างคนพิการให้ได้ 12,500 คน และขณะนี้ได้ดําเนินการว่าจ้างแล้ว 10,031 คน คิดเป็นร้อยละ 80.25 ดังนั้น รัฐบาลจึงตั้งเป้าว่าภายในสิ้นเดือน ก.ย.2561 นี้ จะจ้างงานคนพิการให้ครบถ้วนตามที่กําหนด สําหรับผู้พิการสามารถหางานได้ที่เว็บไซต์กรมการจัดหางาน หรือ โทร.สายด่วน 1694 เพื่อสอบถามข้อมูล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีบวงสรวงการอัญเชิญราชรถและพระยานมาศ ในพระราชิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 22 กันยายน 2560
นายกรัฐมนตรีเป็นประธานพิธีบวงสรวงการอัญเชิญราชรถและพระยานมาศ ในพระราชิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรีเป็นประธานพิธีบวงสรวงการอัญเชิญราชรถและพระยานมาศ ในพระราชิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (21 กันยายน 2560) เวลา 14.51 น. ณ พิพิธภัณฑสถานแห่งชาติ พระนคร พลเอก ประยุทธ์ จันทร์โอชา นายกรัฐมนตรีเป็นประธานในพิธีบวงสรวงการอัญเชิญราชรถ และพระยานมาศหลังการบูรณปฏิสังขรณ์ออกจากโรงราชรถเพื่อใช้ในพระราชิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี พลเอก ธนะศักดิ์ ปฏิมาประกร รองนายกรัฐมนตรี ประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช คณะกรรมการอํานวยการ และคณะกรรมการฝ่ายต่าง ๆ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร พร้อมด้วยคณะรัฐมนตรี ผู้บัญชาการเหล่าทัพ ผู้บริหารกระทรวงวัฒนธรรม ข้าราชการกรมศิลปากร จิตอาสา และหน่วยงานที่เกี่ยวข้องเข้าร่วมพิธี
สําหรับพิธีบวงสรวงการอัญเชิญราชรถ และพระยานมาศหลังการบูรณปฏิสังขรณ์ออกจากโรงราชรถเพื่อใช้ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ตามโบราณราชประเพณีและเฉลิมพระเกียรติอย่างสูงสุด โดยพระมหาราชครูพิธีวิสุทธิคุณวิบูลย์เวทย์บรมหงส์ พรหมพงศ์ พฤฒาจารย์ หัวหน้าพราหมณ์หลวง ได้กําหนดเวลาฤกษ์ ในวันที่ 21 กันยายน พุทธศักราช 2560 ตรงกับวันพฤหัสบดี ขึ้น 1 ค่ํา เดือน 11 เวลา 14.51 นาฬิกา ลักนาสถิตราศีธนู เป็นมหัธโนฤกษ์ (แปลว่า คนมั่งมี ผู้รุ่งเรือง เศรษฐี มีพระจันทร์เป็นผุ้รักษาฤกษ์ บาทฤกษ์ทั้ง 4 อยู่ในราศีเดียวกันเป็น “บูรณะฤกษ์” เหมาะสําหรับการมงคลต่าง ๆ ) เพื่อบวงสรวงเทพยดาและดวงวิญญาณพระมหากษัตริยาธิราช และครูอาจารย์ที่ประสิทธิ์วิทยาการทุกสาขา ทั้งนี้ ด้วยเหตุที่ราชรถ และพระยานมาศเป็นเครื่องประกอบพระบรมราชอิสริยยศในงานถวายพระเพลิงพระบรมศพพระมหากษัตริย์และพระราชทานเพลิงพระศพพระบรมวงศานุวงศ์ ทั้งนี้ เมื่อถึงเวลามหัทธโนฤกษ์ 14.51 นาฬิกา เจ้าหน้าที่ประจําราชรถได้เคลื่อนขบวนตามลําดับ ดังนี้ 1.ราชรถปืนใหญ่ 2.ราชรถน้อย (9784) และ 3. พระมหาพิชัยราชรถ
---------------------------------------
รัฐบาลไทย-ข่าวทำเนียบรัฐบาล-กระทรวงมหาดไทย จัดพิธีรดน้ำขอพรผู้ใหญ่ ธำรงไว้ประเพณีไทยอันงดงาม
วันพุธที่ 11 เมษายน 2561
กระทรวงมหาดไทย จัดพิธีรดน้ําขอพรผู้ใหญ่ ธํารงไว้ประเพณีไทยอันงดงาม
กระทรวงมหาดไทย จัดพิธีรดน้ําขอพรผู้ใหญ่ ธํารงไว้ประเพณีไทยอันงดงาม
วันนี้ (11 เม.ย. 61) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทย นําคณะผู้บริหาร ข้าราชการ พนักงาน และลูกจ้าง หน่วยงานในสังกัดกระทรวงมหาดไทย ร่วมรดน้ําขอพร พลเอก อนุพงษ์ เผ่าจินดารัฐมนตรีว่าการกระทรวงมหาดไทย และ นายสุธี มากบุญ รัฐมนตรีช่วยว่าการกระทรวงมหาดไทยเนื่องในประเพณีสงกรานต์ซึ่งถือเป็นกิจกรรมที่กระทรวงมหาดไทยได้จัดมาอย่างต่อเนื่อง เพื่อรักษาไว้ซึ่งวัฒนธรรมประเพณีอันดีงามของไทย และแสดงออกถึงความเคารพ ความกตัญญูกตเวที และความปรารถนาดี โดยมีข้าราชการและเจ้าหน้าที่ร่วมกิจกรรมอย่างเนื่องแน่น ท่ามกลางบรรยากาศอันอบอุ่น.
ครั้งที่ 84/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-"บิ๊กบี้" ลงอุดรฯ พบเครือข่ายนอกระบบ ผู้สูงอายุ อสร. พัฒนาคุณภาพชีวิตแรงงานในพื้นที่
วันเสาร์ที่ 19 สิงหาคม 2560
"บิ๊กบี้" ลงอุดรฯ พบเครือข่ายนอกระบบ ผู้สูงอายุ อสร. พัฒนาคุณภาพชีวิตแรงงานในพื้นที่
รมว.แรงงาน ลงพื้นที่อุดรธานี พบปะเครือข่ายแรงงานนอกระบบ ผู้สูงอายุ อาสาสมัครแรงงาน พัฒนาคุณภาพชีวิตแรงงานในพื้นที่ ฝึกอาชีพ ให้มีงานทํา มีรายได้ ขยายหลักประกันความมั่นคง ลดความเหลื่อมล้ําทางสังคม ตั้งเป้าปี 61 นําร่องฝึกอาชีพทั่วประเทศให้ได้ 1 ล้านคน
พลเอก ศิริชัย ดิษฐกุล รัฐมนตรีว่าการกระทรวงแรงงานเปิดเผยภายหลังการประชุมเครือข่ายภาคประชาชน (อสร.) และกลุ่มแรงงานไทยที่ไปทํางานต่างประเทศ ว่า การประชุมวันนี้ เพื่อติดตามงานด้านแรงงานตามยุทธศาสตร์ของรัฐบาล ขอชื่นชมจังหวัดอุดรธานีในการขับเคลื่อนงานด้านแรงงานซึ่งสามารถเป็นต้นแบบให้กับจังหวัดอื่นๆ ได้เป็นอย่างดี ด้วยความร่วมมือของทุกส่วนราชการทํางานจนเป็นที่ประจักษ์ว่า จังหวัดอุดรธานีมีอัตราการว่างงานน้อยที่สุด คนมีงานทําในพื้นที่มากขึ้นร้อยละ 6.1 มีสถานประกอบกิจการมากขึ้นร้อยละ 5.2 และมีคนไปทํางานต่างประเทศมากที่สุดของประเทศไทยก็ว่าได้ ซึ่งถือว่าเป็นเรื่องที่ดี สามารถมีเงินเข้าประเทศปีที่แล้วกว่า 1 แสนล้านบาท นอกจากนี้ นายจ้างในต่างประเทศยังได้ชื่นชมคนที่ไปทํางานในต่างประเทศว่า คนงานไทยเป็นคนขยัน อดทน มีความประพฤติดี ซึ่งกระทรวงแรงงานจะส่งเสริมในเรื่องการฝึกอบรมก่อนไปทํางาน และการประสานกับประเทศปลายทางเพื่อให้การคุ้มครองแรงงานไทยที่ไปทํางานต่างประเทศ
พลเอก ศิริชัยกล่าวต่อว่า กระทรวงแรงงานยังสนับสนุนนโยบายการจัดสวัสดิการแห่งรัฐแก่ผู้มีรายได้น้อย โดยในส่วนของกระทรวงแรงงาน จะเพิ่มสิทธิประโยชน์แก่แรงงานนอกระบบตามมาตรา 40 ของประกันสังคม โดยเฉพาะในปี 2561 จะเห็นการดําเนินการที่เป็นรูปธรรมมากขึ้น เพื่อให้แรงงานนอกระบบที่มีอยู่กว่า 20 ล้านคนได้รับประโยชน์ที่ใกล้เคียงกับแรงงานในระบบ อาทิ การได้รับการฝึกอาชีพ การจ้างงานเร่งด่วนและการพัฒนาทักษะฝีมือ รวมทั้งการมีมาตรการรองรับพี่น้องที่ประสบภัยธรรมชาติหรือว่างเว้นจากงานตามฤดูกาล นอกจากนี้ ยังมีแผนที่จะมุ่งเน้นการยกระดับแรงงานนอกระบบเพื่อแก้ไขปัญหาความเดือดร้อนด้านอาชีพ โดยตั้งเป้าหมายนําร่องฝึกอาชีพทั่วประเทศให้ได้ 1 ล้านคน ซึ่งภาคอีสานมีแรงงานนอกระบบที่ครอบคลุมถึง 5.9 ล้านคน ทั้งนี้ เพื่อลดความเหลื่อมล้ําทางสังคม ให้คนมีงานทํา มีรายได้ และแก้ไขปัญหาความยากจนให้หมดไปตามนโยบายรัฐบาล
ด้านหม่อมหลวงปุณฑริก สมิติ ปลัดกระทรวงแรงงานกล่าวว่า อาสาสมัครแรงงาน (อสร.) ถือเป็นกลไกสําคัญของกระทรวงแรงงานในการนําบริการด้านแรงงานเข้าถึงความต้องการของประชาชนในพื้นที่ ซึ่งส่วนใหญ่มีความต้องการฝึกอาชีพระหว่างว่างเว้นจากการรอฤดูกาลเกษตร ซึ่งกระทรวงแรงงานต้องการให้มีอาสาสมัครแรงงานในทุกระดับทั้งระดับตําบล อําเภอ และหมู่บัาน แต่เนื่องจากในแต่ละปีได้รับการจัดสรรงบประมาณที่ค่อนข้างจํากัด ข้อเสนอในวันนี้กระทรวงจะรับไปพิจารณา
ปลัดกระทรวงแรงงานกล่าวต่อว่า จากการลงทะเบียนผู้มีรายได้น้อยเพื่อรับสวัสดิการแห่งรัฐ พบว่า มีผู้ลงทะเบียนรายได้น้อยจํานวน 14 ล้านคน ในจํานวนนี้มีผู้มีรายได้ต่ํากว่า 30,000 บาทต่อปี จํานวน 5 ล้านคน ทั้งนี้ในปีงบประมาณ 2561 กระทรวงแรงงานจะเพิ่มศักยภาพให้แก่ผู้มีรายได้น้อย แรงงานนอกระบบ รวมถึงผู้สูงอายุ และคนพิการด้วย โดยเน้นการฝึกทักษะ สร้างงาน สร้างอาชีพ เสริมรายได้เพื่อให้หลุดพ้นจากความยากจน ซึ่งขณะนี้ได้ออกแบบโครงการไว้แล้วและอยู่ระหว่างการเตรียมเพื่อเสนอโครงการต่อรัฐบาลต่อไป
----------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ- ข่าว/
สมภพ ศีลบุตร - ภาพ/
18 สิงหาคม 2560
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง กรณีการจ่ายเงินชดเชยเยียวยาน้ำท่วมของ จ.พระนครศรีอยุธยา
วันจันทร์ที่ 2 เมษายน 2561
กระทรวงมหาดไทยชี้แจง กรณีการจ่ายเงินชดเชยเยียวยาน้ําท่วมของ จ.พระนครศรีอยุธยา
กระทรวงมหาดไทยชี้แจง กรณีการจ่ายเงินชดเชยเยียวยาน้ําท่วมของ จ.พระนครศรีอยุธยา
วันที่ 1 เมษายน 2561 นายนิสิต จันทร์สมวงศ์ รองปลัดกระทรวงมหาดไทยและโฆษกกระทรวงมหาดไทย กระทรวงมหาดไทย ชี้แจงกรณีการจ่ายเงินชดเชยเยียวยาน้ําท่วมของ จ.พระนครศรีอยุธยา ว่า นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา ได้ให้ข้อเท็จจริง ดังนี้
การให้ความช่วยเหลือราษฎรผู้ได้รับผลกระทบจากอุทกภัย ครัวเรือนละ 3,000 บาท ตามมติคณะรัฐมนตรี และอนุมัติงบประมาณรายจ่ายประจําปีงบประมาณ พ.ศ. 2561 งบกลาง รายการเงินสํารองรายจ่ายเพื่อกรณีฉุกเฉินหรือจําเป็น ที่ได้ดําเนินการเรียบร้อยแล้ว และส่งข้อมูลให้กระทรวงเกษตรไปแล้วเมื่อวันที่ 12 มีนาคม 2561 ดังนี้
1. กรณีพายุตาลัส และเซินกา (ช่วงภัย วันที่ 5 กรกฎาคม ถึง วันที่ 15 สิงหาคม 2560) ตามมติคณะรัฐมนตรีเมื่อวันที่ 8 สิงหาคม 2560 จํานวน 1 อําเภอ คือ อําเภอเสนา เกษตรกร จํานวน 480 ราย
2. กรณีพายุทกซูรี (ช่วงภัย วันที่ 16 สิงหาคม ถึง วันที่ 30 ตุลาคม 2560) ตามมติคณะรัฐมนตรีเมื่อวันที่ 7 พฤศจิกายน 2560 จํานวน 11 อําเภอ ประกอบด้วย อําเภอเสนา บางปะหัน บางซ้าย บางปะอิน ผักไห่ ลาดบัวหลวง พระนครศรีอยุธยา มหาราช บางบาล บ้านแพรก บางไทร เกษตรกร จํานวน 16,375 ราย
การให้ความช่วยเหลือผู้ประสบภัย ตามระเบียบกระทรวงการคลังว่าด้วยเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน (ด้านการเกษตร) คณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) ได้จัดประชุมและพิจารณาการให้ความช่วยเหลือเกษตรที่ประสบอุทกภัย จํานวน 5 ครั้ง สรุปให้ความช่วยเหลือ ดังนี้
1. คณะกรรมการให้ความช่วยเหลือผู้ประสบภัยพิบัติจังหวัด พิจารณาให้ความช่วยเหลือ เมื่อวันที่ 13 พฤศจิกายน 2560 โดยใช้จ่ายเงินทดรองราชการอํานาจของผู้ว่าราชการจังหวัด เพื่อช่วยเหลือเกษตรกรอําเภออเสนา จํานวน 90 ราย (ด้านพืช 89 ราย ด้านประมง 1 ราย) ในวงเงิน 710,675.25 บาท
2. คณะกรรมการให้ความช่วยเหลือผู้ประสบภัยพิบัติจังหวัด พิจารณาให้ความช่วยเหลือ เมื่อวันที่ 9 มีนาคม 2561 เพื่อช่วยเหลือเกษตรกร จํานวน 1,336 ราย เป็นเงิน 5,896,996.50 บาท และได้ส่งขอใช้เงินทดรองราชการของกระทรวงเกษตรและสหกรณ์ เมื่อวันที่ 22 มีนาคม 2561
3. คณะกรรมการให้ความช่วยเหลือผู้ประสบภัยพิบัติจังหวัด จะพิจารณาการให้ความช่วยเหลือด้านประมงของอําเภอลาดบัวหลวงและอําเภอผักไห่ จํานวน 116 ราย ในวันที่ 2 เมษายน 2561 และจะสรุปเพื่อขอใช้จ่ายเงินทดรองราชการไปยังกระทรวงเกษตรและสหกรณ์ ภายในวันที่ 4 เมษายน 2561
ทั้งนี้ ขอเรียนว่าทางราชการได้ให้ความสําคัญในการฟื้นฟูบูรณะทรัพย์สินของประชาชน และการดํารงชีวิตของพี่น้องประชาชนที่ประสบอุทกภัย แต่เนื่องจากมีการหารือในข้อกฎหมายบางประเด็น และความชัดเจนเกี่ยวกับคุณสมบัติของเกษตรกรที่จะได้รับการช่วยเหลือเยียวยา ซึ่งจะได้เร่งดําเนินการให้เป็นตามระเบียบทางราชการต่อไป
-----------------------------
รัฐบาลไทย-ข่าวทำเนียบรัฐบาล-สธ. เพิ่มการคัดกรองคนไทยที่ทำงานสัมผัส ใกล้ชิดกับคนจีน
วันพฤหัสบดีที่ 30 มกราคม 2563
สธ. เพิ่มการคัดกรองคนไทยที่ทํางานสัมผัส ใกล้ชิดกับคนจีน
ปลัดกระทรวงสาธารณสุข เพิ่มการคัดกรองคนไทยที่มีอาชีพสัมผัสใกล้ชิดกับคนจีน อาทิ ไกด์ พนักงานโรงแรม คนขับรถแท็กซี่ หากมีอาการไข้ ไอ จาม มีน้ํามูก ให้โทรปรึกษาสายด่วน 1422 เพื่อเข้าระบบป้องกันควบคุมโรค
ปลัดกระทรวงสาธารณสุข เพิ่มการคัดกรองคนไทยที่มีอาชีพสัมผัสใกล้ชิดกับคนจีน อาทิ ไกด์ พนักงานโรงแรม คนขับรถแท็กซี่ หากมีอาการไข้ ไอ จาม มีน้ํามูก ให้โทรปรึกษาสายด่วน 1422 เพื่อเข้าระบบป้องกันควบคุมโรค
บ่ายวันนี้ (30 มกราคม 2563) ที่สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า เพื่อให้การเฝ้าระวังควบคุมป้องกัน มีความครอบคลุม กระทรวงสาธารณสุขได้เพิ่มการคัดกรองคนไทยที่มีอาชีพทํางานสัมผัสใกล้ชิดกับคนจีนที่เดินทางเข้ามาท่องเที่ยวในประเทศไทย อาทิ ไกด์ พนักงานโรงแรม คนขับรถแท็กซี่ เจ้าหน้าที่สนามบิน ทําให้ช่วงนี้จํานวนผู้ป่วยเข้าเกณฑ์สอบสวนโรค ต้องเฝ้าระวังเพิ่มขึ้น โดยวานนี้ (29 มกราคม 2563) มีผู้ป่วยเข้าเกณฑ์รายใหม่ 44 ราย จนถึงวันนี้มีผู้ป่วยสะสม 202 ราย มีทั้งที่คัดกรองได้ที่ด่าน ขอเข้ารับการรักษาที่โรงพยาบาลด้วยตนเองและได้รับแจ้งจากที่พัก โรงแรม มัคคุเทศก์ ขอประชาชนอย่าตื่นตระหนก การเพิ่มจํานวนแสดงถึงประสิทธิภาพของการเฝ้าระวังควบคุมป้องกันของไทย ทั้งนี้การที่จะประกาศว่าผู้ป่วยเข้าเกณฑ์สอบสวนโรค เป็นผู้ป่วยยืนยัน จะประกอบด้วย 1. มีประวัติการเดินทางจากประเทศระบาด (จีน) 2. มีอาการระบบทางเดินหายใจ ไข้ ไอ จาม น้ํามูก 3. ผลการตรวจทางห้องปฏิบัติการจาก 2 แห่ง ยืนยันตรงกัน 4. ผ่านการพิจารณาจากแพทย์ผู้เชี่ยวชาญ
“ณ วันนี้ ยังไม่มีผู้ป่วยยืนยันเพิ่มเติม หากได้ผลการตรวจยืนยัน เราจะรีบแจ้งให้ทราบทันที ไม่มีปิดบังข้อมูล ซึ่งผู้ที่สัมผัสกับผู้ป่วย เราได้ติดตามผู้สัมผัสผู้ป่วยทุกราย เข้ามาอยู่ในระบบตามมาตรฐานระดับสากล ประเทศไทยยังไม่พบการระบาด ประชาชนไม่ต้องตื่นตระหนก ให้ติดตามข่าวสารจากกระทรวงสาธารณสุข ขอให้ใช้ชีวิตประจําวันปกติ แต่ให้เพิ่มการระมัดระวัง ”
นายแพทย์สุขุม กล่าวต่อว่า ขณะนี้ได้มีการบูรณาการการทํางาน จากบุคลากรสังกัดกระทรวงสาธารณสุข รวมทั้งทหาร ตํารวจ ช่วยให้การคัดกรองมีความครอบคลุมมากยิ่งขึ้น คนจีนทุกคนที่เดินทางเข้าประเทศ ต้องผ่านการตรวจวัดอุณหภูมิ สิ่งสําคัญประชาชนควรปฏิบัติตัวเหมือนเป็นโรคหวัดทั่วไป คือต้องทําให้ร่างกายแข็งแรง พักผ่อนให้เพียงพอ กินร้อน ช้อนกลาง ล้างมือด้วยน้ําสบู่หรือเจลล้างมือ และสวมหน้ากากอนามัย โดยประชาชนทั่วไปแนะนําให้ใช้หน้ากากอนามัยที่ทําจากผ้า ซักทําความสะอาดและนํากลับมาใช้ได้อีก ส่วนผู้ป่วยโรคระบบทางเดินหายใจที่ใช้หน้ากากอนามัยทางการแพทย์ สวมให้ถูกวิธี นําด้านสีเขียวหรือด้านที่มีความมันไว้ด้านนอก
ขณะนี้ ได้พัฒนาห้องปฏิบัติการรับรองเพิ่มจากเดิม 2 แห่ง คือ โรงพยาบาลราชวิถี และห้องปฏิบัติการ จุฬาลงกรณ์มหาวิทยาลัย เพิ่มเติมจาก กรมวิทยาศาสตร์การแพทย์ และโรงพยาบาลจุฬาลงกรณ์ ทําให้ขณะนี้มีห้องปฏิบัติการที่ผ่านการรับรอง 4 แห่ง นอกจากนี้กรมวิทยาศาสตร์การแพทย์
ยังได้พัฒนาเครือข่ายศูนย์วิทยาศาสตร์การแพทย์ 14 แห่งทั่วประเทศ รองรับการตรวจวินิจฉัยโรคติดเชื้อปอดอักเสบจากโคโรนาไวรัส 2019 ในพื้นที่และจังหวัดใกล้เคียง เป็นมาตรฐานเดียวกัน เชื่อถือได้ ไม่จําเป็นต้องส่งมายังส่วนกลางทั้งหมด
*************************** 30 มกราคม 2563
รัฐบาลไทย-ข่าวทำเนียบรัฐบาล-นายกรัฐมนตรีเผยโทษประหารชีวิตเป็นการดำเนินการตามกฎหมาย ระบุเป็นบทเรียนสอนใจ เพื่อต้องการให้บ้านเมืองสงบสุข
วันอังคารที่ 19 มิถุนายน 2561
นายกรัฐมนตรีเผยโทษประหารชีวิตเป็นการดําเนินการตามกฎหมาย ระบุเป็นบทเรียนสอนใจ เพื่อต้องการให้บ้านเมืองสงบสุข
นายกรัฐมนตรีเผยโทษประหารชีวิตเป็นการดําเนินการตามกฎหมาย ระบุเป็นบทเรียนสอนใจ เพื่อต้องการให้บ้านเมืองสงบสุข
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีกรมราชทัณฑ์ได้ดําเนินการบังคับโทษตามคําพิพากษาของศาลด้วยการประหารชีวิตนักโทษเด็ดขาดว่า การประหารชีวิตเป็นการดําเนินการตามกฎหมายที่ยังบังคับใช้อยู่ ซึ่งจากการสํารวจความคิดเห็นของประชาชนส่วนใหญ่ต้องการให้มีการประหารชีวิต ทั้งนี้ การดําเนินการดังกล่าวเป็นไปตามกระบวนการของกฎหมาย ตามขั้นตอนของกระบวนการยุติธรรม เพื่อให้บ้านเมืองสงบสุข และเพื่อเป็นบทเรียนสอนใจ ไม่ให้กระทําความผิด จึงมีความจําเป็นต้องดําเนินการตามกฎหมายอย่างเด็ดขาด
----------------------------------------
รัฐบาลไทย-ข่าวทำเนียบรัฐบาล-สธ. ลงพื้นที่ จ.สงขลา ติดตามพัฒนาคุณภาพชีวิตระดับอำเภอ ปลื้มแนวคิด “ คนนาทวีไม่ทอดทิ้งกัน”
วันพุธที่ 29 พฤศจิกายน 2560
สธ. ลงพื้นที่ จ.สงขลา ติดตามพัฒนาคุณภาพชีวิตระดับอําเภอ ปลื้มแนวคิด “ คนนาทวีไม่ทอดทิ้งกัน”
กระทรวงสาธารณสุขชื่นชมการขับเคลื่อนของคณะกรรมการพัฒนาคุณภาพชีวิตระดับ อําเภอนาทวี  จังหวัดสงขลา ด้วยแนวคิด “คนนาทวี ใส่ใจ ห่วงใย ดูแลกัน”  ช่วยยกระดับคุณภาพชีวิตคนนาทวี ให้มีสุขภาวะที่ยั่งยืน
กระทรวงสาธารณสุขชื่นชมการขับเคลื่อนของคณะกรรมการพัฒนาคุณภาพชีวิตระดับ อําเภอนาทวี จังหวัดสงขลา ด้วยแนวคิด “คนนาทวี ใส่ใจ ห่วงใย ดูแลกัน” ช่วยยกระดับคุณภาพชีวิตคนนาทวี ให้มีสุขภาวะที่ยั่งยืน
นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข กล่าวว่า ได้รับมอบหมายจากศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขติดตามความคืบหน้าการดําเนินงานของคณะกรรมการพัฒนาคุณภาพชีวิตระดับอําเภอ (พชอ.)อ.นาทวี จ.สงขลา พบว่าในพื้นที่ อ.นาทวี มีจํานวนผู้พิการเพิ่มขึ้นและมีการลงทะเบียนจํานวน 1,389 รายจึงได้ใช้ยุทธศาสตร์ “คนนาทวีไม่ทอดทิ้งกัน” ทําให้ผู้พิการเข้าถึงบริการและเข้าถึงระบบฐานข้อมูลการลงทะเบียนได้มากขึ้น ส่งผลให้ได้รับการดูแลด้านการส่งเสริม ป้องกัน รักษา และฟื้นฟู อย่างครอบคลุมและต่อเนื่องมีการจัดตั้งศูนย์ฟื้นฟูสมรรถภาพโดยชุมชนระดับตําบล และชมรมคนพิการระดับอําเภอ “ชมรมคนนาทวีไม่ทอดทิ้งกัน” สร้างอาชีพแก่ผู้พิการให้สามารถมีรายได้เพิ่มขึ้นเช่นโครงการอบรมหลักสูตรนวดแก่คนพิการทางการมองเห็นโครงการฝึกอาชีพกลุ่มทําขนมเป็นต้น
สําหรับสาเหตุความพิการเกิดจากอุบัติเหตุและโรคเรื้อรังต่าง ได้แก่ โรคความดันโลหิตสูง โรคหลอดเลือดสมอง จึงได้แบ่งกลุ่มประชากรในพื้นที่เป็น 4 กลุ่ม คือกลุ่มประชาชนทั่วไป กลุ่มเสี่ยงโรคเรื้อรัง กลุ่มป่วยที่ยังไม่มีภาวะแทรกซ้อน และกลุ่มป่วยที่มีภาวะแทรกซ้อนซึ่งประเภทความพิการที่พบมากที่สุดคือประเภททางกายและการเคลื่อนไหวจํานวน 688 รายและประเภททางการได้ยินและสื่อความหมายจํานวน337รายจึงดําเนินการดูแลสุขภาพกลุ่มโรคเรื้อรังโดยใช้โครงการหลักเศรษฐกิจพอเพียง“สุขภาพดีวิถีคนนาทวี:อ.อาหารเพื่อการบําบัด”ดึงเครือข่ายเกษตรจิตอาสา ปราชญ์ชาวบ้าน แพทย์แผนไทยในพื้นที่ร่วมดําเนินการพัฒนาคุณภาพชีวิตและใช้พื้นที่ในชุมชนเป็นแหล่งเรียนรู้ อาทิศูนย์เรียนรู้ตําบลนาหมอศรี ศูนย์เรียนรู้ตําบลทับช้าง โรงพยาบาลสมเด็จพระบรมราชินีนาถ ณ อําเภอนาทวีเป็นต้นเกิดกระแสชวนกันปลูกผักกินเองประชาชนและผู้พิการในพื้นที่หันมาสนใจบริโภคเมนูที่ทําด้วยผักในท้องถิ่น ไม่ใช้สารเคมี ยาฆ่าแมลง ดีต่อสุขภาพ ดีต่อสิ่งแวดล้อมและมีสุขภาพที่ดีขึ้น
นอกจากนี้ได้จัดโครงการดูแลผู้สูงอายุระยะยาวเพื่อลดคนพิการรายใหม่โดยการสร้างเครือข่ายสุขภาพระดับอําเภอค้นหาสิ่งดีในชุมชนและจัดทํากิจกรรมต่างๆ ตามบริบทของพื้นที่ อาทิกลุ่มช่วยเหลือผู้สูงอายุที่ยากไร้โดยชุมชน กลองยาวผู้สูงอายุ สินค้าOTOPโดยผู้สูงอายุผักปลอดสารพิษ กําลังใจจากเพื่อนเยี่ยมเพื่อนผลิตภัณฑ์ข้าวซ้อมมือโดยผู้สูงอายุและซ่อมแซมบ้านให้ผู้สูงอายุและผู้ด้อยโอกาสที่ยากไร้เสริมทักษะด้านการผลิตและเสริมอาชีพเพิ่มเติมให้คนพิการและครอบครัว
**************************************** 29 พฤศจิกายน 2560